CELEX: 62021CA0060
Language: el
Date: 2022-03-10 00:00:00
Title: Υπόθεση C-60/21: Απόφαση του Δικαστηρίου (έκτο τμήμα) της 10ης Μαρτίου 2022 — Ευρωπαϊκή Επιτροπή κατά Βασιλείου του Βελγίου (Παράβαση κράτους μέλους – Άρθρο 45 ΣΛΕΕ – Άρθρο 28 της συμφωνίας για τον Ευρωπαϊκό Οικονομικό Χώρο – Ελεύθερη κυκλοφορία των εργαζομένων – Άμεση φορολογία – Φόρος εισοδήματος – Εκπτώσεις – Πρόσοδοι διατροφής – Ίση μεταχείριση – Διάκριση μεταξύ φορολογουμένων κατοίκων και μη κατοίκων ημεδαπής)

25.4.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 171/14
            
         
      Απόφαση του Δικαστηρίου (έκτο τμήμα) της 10ης Μαρτίου 2022 — Ευρωπαϊκή Επιτροπή κατά Βασιλείου του Βελγίου
      (Υπόθεση C-60/21) (1)
      
      (Παράβαση κράτους μέλους - Άρθρο 45 ΣΛΕΕ - Άρθρο 28 της συμφωνίας για τον Ευρωπαϊκό Οικονομικό Χώρο - Ελεύθερη κυκλοφορία των εργαζομένων - Άμεση φορολογία - Φόρος εισοδήματος - Εκπτώσεις - Πρόσοδοι διατροφής - Ίση μεταχείριση - Διάκριση μεταξύ φορολογουμένων κατοίκων και μη κατοίκων ημεδαπής)
      (2022/C 171/17)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα: Ευρωπαϊκή Επιτροπή (εκπρόσωποι: W. Roels και V. Uher)
      
         Καθού: Βασίλειο του Βελγίου (εκπρόσωποι: C. Pochet, P. Cottin και S. Baeyens)
      
         Διατακτικό
      
      Το Δικαστήριο αποφασίζει:
      
                  1)
               
               
                  Το Βασίλειο του Βελγίου, με την άρνηση εκπτώσεως από το φορολογητέο εισόδημα των προσόδων διατροφής ή των κεφαλαίων που αντικαθιστούν τις προσόδους αυτές και των συμπληρωματικών προσόδων στους οφειλέτες προσόδων που δεν είναι κάτοικοι Βελγίου, οι οποίοι πραγματοποιούν εκεί λιγότερο από το 75 % του επαγγελματικού εισοδήματός τους και οι οποίοι δεν μπορούν να τύχουν της ίδιας έκπτωσης στο κράτος μέλος κατοικίας τους λόγω του χαμηλού εισοδήματος που πραγματοποιούν στο τελευταίο κράτος μέλος, παρέβη τις υποχρεώσεις που υπέχει από το άρθρο 45 ΣΛΕΕ και το άρθρο 28 της συμφωνίας για τον Ευρωπαϊκό Οικονομικό Χώρο, της 2ας Μαΐου 1992.
               
            
                  2)
               
               
                  Καταδικάζει το Βασίλειο του Βελγίου στα δικαστικά έξοδα.
               
            
         (1)  ΕΕ C 98 της 22.3.2021.